كود: رجعو المخازنية مرة اخرى يلعبوا لعبة المش و الفار مع المهاجرين الافارقة اللي مخبيين ف الغابات المحيطة بالناظر في انتظار يلقا وشي فرصة باش يقطعوا للضفة الأخرى أو يتسللوا لسبتة المحتلة. و البارح الثلاثاء المخازنية شدو 6 مهاجرين ينحدرون من افريقيا جنوب الصحراء فاش هبطوا لواحد القهوة معروفة فمنطقة سلوان بأنها تايجيو ليها هاذ المهاجرين باش يشربو قهيوة او يتكونيكطاو مع الفاميلات ديالهم اللي خلاو ف البلاد اللي جايين منها. عملية المداهمة اللي وقعات البارح وعرفات اعتقالات و هروب مهاجرين آخرين تاتجي باش تأكد، حسب مناضلي الجمعية المغربية لحقوق الانسان بالناظور، على التعليمات غير المكتوبة اللي دايرة السلطة لصحاب القهاوي والمطاعم والطرانسبور بالناظور باش يديرو قطيعة مع المهاجرين و مايتعلموش معاهم نهائيا... دابا هاذي عنصرية و لا ماشي عنصرية. 
المخازنية رجعو يلعبو لعبة المش و الفار مع المهاجرين الافارقة بالناظور